Αξιολόγηση της διαπολιτισμικής ικανότητας των μαθητών του δημοτικού σχολείου και διδακτικές παρεμβάσεις με στόχο την ανάπτυξή της
Creators: name: Χατζοπούλου, Δήμητρα Βασιλείου
Publisher: name: Aristotle University of Thessaloniki
Year: 2015
Subjects: Διαπολιτισμική ικανότητα
Διαπολιτισμικές διδακτικές παρεμβάσεις
Intercultural competence
Intercultural teaching intervention

description: Μέσα από την παρούσα μελέτη επιχειρείται να αξιολογηθεί η διαπολιτισμική ικανότητα των μαθητών της Δ΄ τάξης ενός ιδιωτικού και ενός δημόσιου Δημοτικού Σχολείου της Θεσσαλονίκης. Το ερευνητικό μας ενδιαφέρον εστιάζεται συγκεκριμένα στις διαπολιτισμικές γνώσεις, στάσεις και δεξιότητες-συμπεριφορές που διαθέτουν τα παιδιά, ενώ διερευνώνται και οι παράγοντες που πιθανόν επηρεάζουν την ανάπτυξη της εν λόγω ικανότητας, όπως το σχολικό περιβάλλον, η εκμάθηση ξένων γλωσσών, οι διαπολιτισμικές επαφές και ανεξάρτητες εμπειρίες τους, το φύλο και οι οργανωμένες διδακτικές εμπειρίες που βιώνουν. Καθώς η διαπολιτισμική ικανότητα αποτελεί μια ευρεία και πολύ σύνθετη έννοια που δεν έχει οριστεί ακόμη με ακρίβεια, παρουσιάστηκαν οι διάφοροι ορισμοί που έχουν προταθεί για αυτήν, βασικά μοντέλα ανάπτυξης και εργαλεία αξιολόγησής της που απευθύνονται σε ενήλικες, ενώ στη συνέχεια κατασκευάστηκε ένα ερευνητικό μοντέλο και εργαλείο που απευθύνεται στους μαθητές μας και ανταποκρίνεται στους ειδικούς στόχους που τέθηκαν. Εφαρμόζοντας μια διαπολιτισμική διδακτική παρέμβαση βασισμένη στην προσέγγιση της Πολυπολιτισμικής Εκπαίδευσης των Grant &amp; Sleeter στην πειραματική ομάδα του δείγματος, επιχειρήσαμε να διαπιστώσουμε εάν και ποιες διαστάσεις της ανάπτυξης της διαπολιτισμικής ικανότητας επηρεάζονται από ανάλογες διδακτικές παρεμβάσεις. Από τη μελέτη των ευρημάτων μας διαπιστώθηκε πως οι μαθητές έχουν πολύ θετικές στάσεις απέναντι σε διαφορετικές γλώσσες και πολιτισμούς, αρκετά αναπτυγμένες διαπολιτισμικές δεξιότητες αλλά πολύ χαμηλό επίπεδο διαπολιτισμικών γνώσεων. Επίσης, διαπιστώθηκε πως οι γλωσσικές τους ικανότητες, οι διαπολιτισμικές τους επαφές και εμπειρίες και το φύλο τους επηρεάζουν, αλλά όχι στατιστικά σημαντικά, την ανάπτυξη της διαπολιτισμικής τους ικανότητας. Τέλος, μια διαπολιτισμική διδακτική παρέμβαση που εφαρμόζεται με στόχο την ανάπτυξη της εν λόγω ικανότητας φαίνεται να βελτιώνει σε στατιστικά σημαντικό βαθμό τόσο τις διαπολιτισμικές τους γνώσεις όσο και τις στάσεις και δεξιότητές τους και μακροπρόθεσμα ίσως την κριτική πολιτισμική τους συνειδητοποίηση.
description: This study tries to evaluate the intercultural competence of students of class D of a private and a public elementary school in Thessaloniki. Our research interest focuses specifically on child intercultural knowledge, attitudes and skills-behaviors, while we explore the factors that may influence the development of intercultural competence: the school environment, learning foreign languages, intercultural contacts and individual experiences, gender and organized teaching experience. As intercultural competence is a broad and very complex concept which has not yet been accurately defined, the study initially presents different definitions that have been proposed, basic developmental models and assessment tools for adults. Then, a research model and tool is introduced which appeals to our students and responds to the specific goals set. The intercultural teaching intervention attempted with the experimental sample was based on Grant &amp; Sleeters’ Multicultural Education approach. The aim was to investigate if and what dimensions of the development of intercultural competence are affected by such teaching. The study findings have shown that pupils have very positive attitudes towards different languages and cultures, well developed intercultural skills but a very low level of intercultural knowledge. It has also been found out that the development of intercultural competence is only insignificantly affected by language skills, gender, intercultural contacts and experiences. Finally, an intercultural teaching intervention seems to improve significantly both intercultural knowledge, attitudes and skills among students and, in the long run, may influence their critical cultural awareness.